Erwin Planck

Erwin Planck (12. maaliskuuta 1893 Berliini – 23. tammikuuta 1945 Berliini) oli saksalainen poliitikko ja Adolf Hitlerin vastaisen vastarintaliikkeen jäsen. Hänet teloitettiin osallisuudestaan heinäkuun 20. päivän salaliittoon.

Elämä
Erwin Planck oli kuuluisan fyysikon Max Planckin poika. Vuonna 1932 hänestä tuli valtiosihteeri valtakunnankansliaan Franz von Papenin ja myöhemmin Kurt von Schleicherin alaisuuteen. Schleicher murhattiin vuonna 1934 pitkien puukkojen yönä. Planck yritti turhaan selvittää ystävänsä Schleicherin murhaa.

Kuolema
Erwin Planck pidätettiin Hitlerin salamurhayrityksen jälkeen heinäkuussa 1944. Planck tuomittiin kansantuomioistuimessa kuolemaan ja teloitettiin Plötzenseen vankilassa tammikuussa 1945.

Saksalaiset poliitikot
Valtiosihteerit
Heinäkuun 20. päivän salaliiton teloitetut jäsenet
Vuonna 1893 syntyneet
Vuonna 1945 kuolleet